**NABAVLJENA NAJMODERNIJA OPREMA ZA KONTROLU RIBARSTVA**

Ministarstvo poljoprivrede nabavilo je i putem ribarskog EU fonda sufinanciralo najmoderniju opremu za nadzor i kontrolu ribarenja i teritorijalnog mora. Riječ je o investiciji od 72 milijuna kuna koja uz besposadni zrakoplovni sustav (6 dronova) obuhvaća  i dva brza plovila,  nove motore za starija plovila ribarske inspekcije, 24 službena vozila, ali i stereskopske kamere za mjerenje veličine tuna, elektorničke očevidnike za plovila te računalnu opremu.

**S** ciljem zaštite potrošača i sprječavanja prijevara,u okviru nabavljenog sustava za kontrolu ribarska inspekcija od ove godine provodi uzorkovanje pojedinih ribljih vrsta koje idu na DNA analizu u ovlaštene laboratorije radi kontrole sljedivosti.

**1)      Besposadni zrakoplovni sustav (BZS):**

* Sustav se sastoji od 6 letjelica, dvije lansirne rampe, dvije zemaljske stanice i ostale prateće opreme. Domet je 150 km, 6 sati može biti u zraku. Raspon krila je 4.4 metra i svaka letjelica je teška 34 kg.
* Maksimalni godišnji ciklus korištenja ovog sustava iznosi 1.500 sati leta.
* Očekivani životni vijek ovog sustava iznosi oko 15 godina.
* Isporučitelj sustava je tvrtka Aeronautics Ltd., Izrael.

Ukupna cijena sustava iznosila je **46.510.000** kuna, od čega je 70 % troškova financirano iz EU fonda za pomorstvo i ribarstvo (EFPR). Sustav će biti korišten tijekom čitave kalendarske godine, a najmanje 60 % godišnjeg korištenja za potrebe nadzora i kontrole u ribarstvu. Ministarstva obrane preuzima daljnju brigu o operativnim funkcijama i održavanju sustava.

**2)      2 brza plovila:**

* Dvije nove gumene brodice duljine 14.95 metara i izuzetnih tehničkih peformansi
* Maksimalna brzina plovila je 40 čvorova, a autonomija 250 nm
* Isporučitelj je domaći dobavljač, tvrtka OLIMP NAUTICA d.o.o. iz Pule.

Ukupna cijena dvaju plovila iznosila je **13.000.000** kuna, od čega je 70 % troškova financirano iz EFPR. Plovila koriste ribarski inspektori Službe za kontrolu ribarstva tijekom čitave godine, u svim vremenskim uvjetima.

**3)      24 službena vozila:**

* 21 vozilo VW Caddy raspodijeljena su ravnomjerno po svim aktivnim ispostavama ribarske inspekcije u RH i u svakodnevnom su korištenju.
* 3 vozila Citroen C4, niže srednje klase

Sva vozila u stalnom su korištenju, tijekom čitave godine – koristi ih ukupno 31 ribarski inspektor, po potrebi i druge ovlaštene osobe.  Ukupna cijena nabavljenih vozila iznosila je 3.460.000 kuna, od čega je  90 % troškova financirano EFPR.

**4)      Novi motori za postojeća (starija) plovila ribarske inspekcije:**

* Ukupno 6 novih motora, po 2 motora ugrađena su na svako od plovila.
* Na tri postojeća plovila promijenjeni su motori te su na taj način značajno poboljšane performanse starijih plovila ribarske inspekcije (INĆUN, JASTOG, PERISKA).
* Dobavljač novih motora bila je tvrtka **PABULUM d.o.o., iz Šibenika.**
* Ukupna cijena nabave i ugradnje novih brodskih motora iznosi **2.120.000 kn**, od čega je  70 % troškova financirano iz EFPR.

**5)      Stereoskopske kamere za mjerenje veličine tuna:**

* 4 nova kompleta stereoskopskih kamera AM100, s pripadajućom opremom za potrebe detaljne kontrole izlova u sezoni tunolova (kraj svibnja – početak srpnja) i smještaja izlovljene tune u uzgojne kaveze
* Kamere su smještene u ispostavama ribarske inspekcije Zadar, Šibenik i Split – pod čijom se nadležnošću nalaze svi hrvatski uzgajivači tuna
* Proizvođač i dobavljač ovih kamera je tvrtka AQ1 Ltd., iz Australije, Tasmanija.

Ribarska je inspekcija sada je u potpunosti opremljena za sve zadaće koje je potrebno obavljati u sklopu nadzora i kontrole provedbe tunolova – najznačajnije godišnje aktivnosti u morskom ribarstvu. Ukupna cijena nabavljenih stereoskopskih kamera iznosi **1.695.000 kn**, od čega je  90 % troškova financirano iz EFPR.

**6)      Novi očevidnici za nadzor ribarskih plovila:**

* 150 elektorničkih očevidnika za ribarska plovila, čiju ugradnju RH financira hrvatskim ribarima u cijelosti
* Očevidnike je isporučila i ugradila tvrtka **STORM d.o.o., iz Zagreba.**
* Cijena isporuka i ugradnja svih očevidnika na ribarska plovila iznosila je  **1.993.000 kn**, od čega je 90 % troškova financirano iz EFPR.

**7)      Prijenosna računala:**

* Ukupno 120 novih prijenosnih računala i pisača za potrebe ribarskih inspektora, ali i drugih osoba ovlaštenih za nadzor i kontrolu: Pomorska policija, Obalna straža,  Carinska uprava, Ministarstvo mora, prometa i infrastrukture; Nacionalni parkov
* Računalnu je opremu isporučila tvrtka **KING-ICT d.o.o., iz Zagreba.**
* Ukupna cijena nabavljene računalne opreme iznosila je  **2.056.000 kn**, od čega je 90 % troškova financirano iz EFPR.

S ciljem poboljšanja sustava nadzora i kontrole u ribarstvu proveden je i niz drugih postupaka javne nabave manje vrijednosti, od kojih su značajnije:

* Oprema ribarskih inspektora i djelatnika RMC (LCD projektori, ploter, telefonska centrala za potrebe RMC, veliki LCD monitori za pregledni rad monitoring centra);
* Provodi se **sustavno uzimanje i DNA analiza uzoraka pojedinih ribljih vrsta na tržištu s ciljem zaštite potrošača i sprječavanja prijevara odnosno kontrole sljedivosti proizvoda ribarstva);**
* Ulaganje u razvoj i nadogradnju geoinformacijskog sustava ribarstva (GISR);
* Održavanje edukacija namijenjenih korisnicima (ribarima);